Paytextê Almanya Berlin, paytextê Finlandiya Helsinki, bajarê Qibrisî Limasol û  paytextê Yunanistanî Atina de hêrişê kîmyewîyî yê dewleta tirke yê vera gerîlayan ameyî şermezarkerdene.
Berlin de serkêşîyaTevgera Jinên Ciwanên Tekoşerî de kanalê televîzyonî yê Almanya ZDFyî de çalakîya bêîteatîya sîvîle ameye kerdene û bêvengîya hukmatê Almanya û welatanê Ewropa ameye şermezarkerdene.
Limasol de bi vengdayîşê Meclîsê Şarê Kurdî verê Şaredarîya Lîmasolî de çalakîye ameye kerdene û mesajê pîlkerdişê têkoşînî ameyî dayene.
Helsinkî de kurdîstanijî û dostê înan vera hêrişanê kîmyewîyan ê dewleta tirke vejîyayî waran û paştî daye têkoşînê Gerîlayanê Azadîye yê Kurdîstanî.
Atina de serkêşîya ciwananê kurdan de xeylêk cayanê bajarî de pê çalakîyanê cîya cîyayan hêrişê kîmyewîyî ameyî şermezarkerdene û xoverdayîşê gerîlayan ame selamkerdene.
